Vyprávěj

Vyprávěj je český televízny retroseriál natočený Českou televíziou v rokoch 2009 – 2013 a vysielaný na prvom kanáli Českej televízie. Autorom a producentom seriálu je Filip Bobiňski, scenáristom a producentom seriálu je Rudolf Merkner. Bol vyrábaný v koprodukcii so spoločnosťou Dramedy Productions. Dej sa odohráva v Československu a je zasadený do skutočných historických udalostí, ktoré ovplyvňujú príbehy jednotlivých postáv. Dobovú atmosféru autori navodzujú ukážkami z dobových Československých filmových týždenníkov s pôvodnými komentármi, prípadne novým historizovaným komentárom, ktorý nahovoril Vladimír Fišer alebo dobovou hudbou. Príbeh je sprevádzaný hlasom rozprávača, ktorý prepožičal herec Vojtěch Kotek a neskôr Matěj Hádek.

Dej 

Dej seriálu zobrazuje život rodiny Dvořákových v určitých obdobiach, ktoré sú zhrnuté do jednotlivých sérii spojením riešenia rodinných a spoločenských problémov. Jednotlivé diely seriálu sú dobovo dopĺňané o skutočné výstrižky z archívnych materiálov Česko-Slovenskej televízie. Dej rozpráva Honza Dvořák, ktorý sa snaží zaznamenať dejiny svojej rodiny na základe rozprávania svojich rodičov a starých rodičov.

1. séria 
Príbeh sa začína v roku 1964. Študent fakulty ČVUT Karel Dvořák (Roman Vojtek) je zamilovaný do mladšej študentky Evy Martinákovej (Andrea Kerestešová), do ktorej sa tiež zamiluje aj mladý učiteľ Jarda Franc (Ondřej Veselý). Eva dá prednosť Karlovi a od tej doby sa spolu Jarda a Karel nerozprávajú. Eva sa za Karla neskôr vydá a majú spolu dieťa - Honza Dvořák (rozprávač příběhu). Eva je Slovenka a odsťahuje sa ku Karlovi do bytu v Prahe. Medzitým Karlovi rodičia -  Josef (Svatopluk Skopal) a  Jana (Veronika Freimanová) Dvořákovci vychovávajú Karlovu mladšiu sestru a prežívajú rôzne obdobia manželstva. Do deja zasahuje Karlova babička Běta Dvořáková (Nina Divíšková), antikomunistka a obdivovateľka T.G.Masaryka. Prvá série končí smrťou Evinho ocka, nastúpením Karla (už ako inžiniera) do Metroprojektu,. kde sa zoznámi so svojimi dvoma veľmi priateľskými kolegami - Václavom Horou (Tomáš Töpfer) a Jiří Krbcem (Martin Sitta) a Eviným nastúpením do práce, kde sa zoznámi s Veronikou Francovou (manželkou Jardy France).

2.séria 
Karlova sestra Zuzana Dvořáková dospela a otehotnie s bývalým Karlovým spolužiakom a disidentom Tondom Sovom, ktorého však odsúdia na pol roka za ,,protikomunistické,, články v novinách. Eva sa stretne s Jardou Francem, se ktorým prežije romantickú noc a začnú sa zbližovať.  Medzitým Karel začne mať vzťah so svojou milenkou Kamilou Ptáčkovou a po nejakej dobe s ňou začína bývať. V reakcii na to sa Eva odsťahuje k Jardovi a Honza je v prechodnej starostlivosť. Koncom 70. rokov sa Honza rozhodne na nápad svojho otca Karla prihlásiť na elektrotechnickú strednú školu, ča sa však nepáči Jardovi, ktorý ho chcel dostať na gymnázium.

3.séria 
V roku 1980 se Karel a Eva k sebe vrátia, Jarda Franc sa preto chce vrátiť k Veronike. Tá však s ním nechce vzťah obnoviť, ale stretáva sa s ním iba kvôli ich dcére. Eva v roku 1982  s Karlom znovu otehotnie a narodí sa im syn Matěj. V roku 1985 sa Karel a Tonda pohádajú kvôli Spartakiáde a dlho sa spolu nerozprávajú. Počas ďalších 3 rokov sa Honza zbližuje s Luckou Francovou, a tak sa s Karlom poháda. Ten ho vyhodí z bytu. Honza začne bývať s Luckou. V roku 1989 sa Honza, Lucka a Tonda zúčastňujú na januárových demonštráciách na Václavskom námestí. Tam sa náhodou stretnú otcovia Honzy a Lucky (Karel a Jarda),  a svoje deti si všimnú, až keď ich polícia nakladá do auta. V tej chvíli Jarda dostane šok a skolabuje. Karel namiesto toho, aby šiel pomôcť synovi, musí zachraňovať život Jardovi. Honzu, Lucku a Tondu nakoniec prepouští. Jarda, ktorý sa práve stal po druhý krát otcom infarkt vďaka Karlovi prežil, a tak sa s ním na čas uzmieri. Karel sa na oslave sedemdesiatky svojho otca (Josefa) uzmieri so svojím synom (Honzom), ale s Tondom zatiaľ nie.

4. a 5.séria 
4.séria zobrazuje osudy hrdinov seriálu z rokov 1989 až 1992. 5.séria zobrazuje osudy hrdinov seriálu z rokov 1993 až 2005.

Obe série ukazujú vchod Dvořákových do demokratickej spoločnosti. Spoločnosť rieši radu problémov prispôsobenia s transformáciou do demokratickej spoločnosti. Karel a Eva doprevádzajú svojho syna Honzu vysokoškolským štúdiom. Musia prejsť aj búrlivým obdobím Matěja. Honza doštuduje a je inžinierom ITC a pomáha tak svojej rodine i známym. Karel so svojimi priateľmi založil súkromnú firmu inžinierov. Iveta Hájková založí cestovnú kanceláriu Iveta tour a požiada svoje kolegyne z Pardubíc o pomoc. Honza tam chvíľu pracuje na vytvorení webovej stránky cestovnej kancelárie.

Herecké obsadenie 
Kvôli skokom v plynutí deja bol vek postav zobrazovaný aj pomocou výmeny hercov. Tento seriál tiež pomohol mnoho hercom a herečkám k zviditeľneniu.

Hlavné postavy 
 Andrea Kerestešová ako Eva Dvořáková (rod. Martináková)
 Roman Vojtek ako Karel Dvořák
 Veronika Freimanová ako Jana Dvořáková
 Hana Vagnerová ako Zuzana Sovová (rod. Dvořáková)
 Svatopluk Skopal ako Josef Dvořák
 Nina Divíšková ako Alžběta Dvořáková
 Jaromír Nosek ako Tonda Sova
 Alžbeta Stanková ako Veronika Malá
 Ondřej Veselý ako Jaroslav Franc
 Zdeněk Piškula ako Honza Dvořák (v 3 sérii – do 11 dielu)
 Jiří Novák ako Honza Dvořák (v 3 sérii, od 12 – 19 dielu).
 Braňo Holíček ako Honza Dvořák (v 3 sérii od 20 dielu).
 Veronika Žilková ako Věra Nedbalová / Karpíšková
 Tomáš Topfer ako Václav Hora
 Jiří Štěpnička ako Radek Krása
 Marta Sládečková ako Mária Martináková
 Ján Jackuliak ako Ľubomír Karpíšek
 Radek Brzobohatý ako František Kopecký
 Lucie Šteflová ako Majda Sovová (v 4. a 5.sérii)
 Eliška Křenková / Lucie Štěpánková  ako Lucie Francová
 Jana Bernášková ako Iveta Hájková (5.séria)

Ďalšie postavy

Príbuzní rodiny Dvořákovej 
 David Prachař ako Radim Dvořák - najmladší syn babi Alžbety
 Mahulena Bočanová ako Milada Dvořáková - manželka Radima
 Pavel Trávníček ako Mikuláš Dvořák - najstarší syn babi Běty
 Johana Munzarová ako Hilda Dvořáková - manželka Mikuláša
 Oldřich Hajlich ako Roman Dvořák - syn Radima a Milady (1. - 2.séria, Osudy - 2.diel)
 Lenka Zahradnická ako Renáta Dvořáková - dcéra Radima a Milady (2.séria)
 Lenka Ouhrabková ako Jůlie Dvořáková - Mikulášova dcéra (4. - 5. séria)
 Dana Syslová ako Marie Sovová - matka Tondy Sovy (2. - 5. séria)
 Oldřich Vlach ako Antonín Sova st. - otec Tondy Sovy (Osudy)
 Marián Labuda ako Janko Martinák - otec Evy Dvořákovej (1.séria)
 Marta Sladečková ako Mária Martináková - matka Evy Dvořákovej
 Zuzana Čapková ako Jája Martináková - staršia sestra Evy Dvořákovej
 Milena Minichová ako Katarína Martináková - mladšia sestra Evy Dvořákovej
 Josef Polášek ako Hynek Kupsa - kolega Josefa Dvořáka z ČST a neskôr manžel Kataríny Martinákovej
 Ladislav Hampl jako Marek Oplatka - kamarát Karla Dvořáka z vojny, později manžel Jany Martinákovej

Príbuzní rodiny Francových 
 Zlata Adamovská ako Marie "Scarlett" Francová - matka Jardy France (3. - 5.séria)
 Zdeněk Žák jako Jaroslav Franc st. - otec Jardu Franca
 Marie Durnová ako Jiřinka - služobná u Franců, sesternica Scarlett (3. - 4.séria)
 Olga Lounová ako Martinka Povolná / Francová - druhá žena a sekretárka Jardy France
 Jana Boušková ako paní Povolná - matka Martinky (2. - 5. séria)
 Zdeněk Maryška ako Albert Povolný - otec Martinky (2. - 5. séria)
 Tereza Drábková ako Pepina Horová - dcéra Lucky Francové (5.séria)

Zaujímavosti 
Do epizód seriálu sú vždy vložené dobové ukážky z československých filmových týždenníkov a televíznych programov. Súčasný hlásateľ Českého rozhlasu Pavel Kudrna v tejto súvislosti pripomenul, že v seriáli sa objavila asi štvorsekundová ukážka z relácie Písničky z obrazovky, ktorú vtedy moderoval, a za túto archívnu ukážku dostal dodatočný honorár 52 Kč, čo ho zaradilo (v prepočte na jeden natáčací deň) medzi najlepšie platených televíznych hercov.

Série 

V rokoch 2009 – 2013 bolo odvysielaných 5 sérií seriálu s 106 epizódami, mapujúcich obdobia od roku 1964 do roku 2005, a série Osudy, ktorej deväť epizóda sa zameriava na vedľajšie postavy. Seriál bol zakončený piatou sériou v roku 2013. Už na začiatku sa plánovalo natočiť viac ako 100 epizód.

Pri reprízach seriálu boli jednotlivé epizódy bonusovej série Osudy vysielané priebežne počas druhej a tretej série podľa toho, v akom roku sa epizódy odohrávajú, a celá séria Osudy tak nebola vysielaná po skončení tretej série ako pri premiérovom uvedení.

České televízne seriály
Historické televízne seriály